Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 7295

3. A nem rádiónavigációs berendezés helyével kijelölt fontos pontok elnevezése 3.1 Ahol a fontos pont kijelölésére olyan helyen van szükség, amelyet nem jelöl rádiónavigációs berendezés, a fontos pontot kiejthető, egyedi összeállítású, ötbetűs „név-kód”-dal jelöljék meg. Ezt követően a név-kód lesz a fontos pont megnevezése, valamint annak kódolt jelölése is. 3.2 Ezt a név-kód megnevezést úgy válasszák ki, hogy elkerüljék kiejtési nehézségeket a repülőgépvezetők vagy a légiforgalmi szolgálatok személyzete számára, amikor azok az ATS közleményváltásokban használatos nyelvet alkalmazzák. Például: ADOLA, KODAP 3.3 A beszédüzemű közleményváltások alkalmával a név-kód megnevezés legyen könnyen felismerhető és ne legyen összetéveszthető az azonos területen levő más fontos pontok név-kódjaival. 3.4 A fontos pont név-kód megnevezését ne adják ki más fontos pontnak. Amennyiben egy fontos pont áthelyezése válik szükségessé, új név-kód megnevezést kell választani. Olyan esetekben, amikor egy Állam meg kíván tartani bizonyos név-kód megnevezéseket más helyszínen történő újbóli felhasználás céljából, a név-kód megnevezés legalább hat hónap időtartamig nem használható újra. 3.5 A név-kód megnevezésre vonatkozó állami igényeket egyeztetés céljából nyújtsák be az ICAO körzeti irodáknak. 3.6 Olyan területeken, amelyeken állandó útvonal rendszert nem határoztak meg vagy ahol a légijárművek által követett útvonalak az üzemeltetési szempontok alapján nagy mértékben változnak, a fontos pontokat az egész világon egységesen alkalmazható földrajzi hely meghatározási rendszer (WGS-84) koordinátáival jelöljék ki és így tegyék közzé, kivéve az ilyen területek be és/vagy kilépési pontjaként szolgáló állandó fontos pontokat, amelyeket a 2. vagy 3. szakasz megfelelő előírásai szerint jelöljék ki.

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes